Katedralja Ngjallja e Krishtit, Korçë

Katedralja Ringjallja e Krishtit në Korçë është një prej ndërtesave më me vlerë të qytetit, jo vetëm për besimtarët ortodoksë, por për të gjithë qytetarët e vizitorët brenda e jashtë Shqipërisë. Guri i dytë i themelit u vu më 28 mars 1979 nga Kryepiskopi Anastas dhe ndërtimi i plotë i tii përfundoi në nëntorin e vitit 1990. Katedralja u projektua nga arkitekti Dhimitër Kristidhi nga Selaniku. Shenjtërimi i tij u bë në datën 11 korrik të vitit 1992. Përshkrimi Nga përmasat e saj cilësohet si më e rëndësishmja në Korçë e pozicionuar në qendër të qytetit dhe më e madhja në Shqipëri. Dikur në të njëjtin vend ekzistonte një tjetër katedrale e quajtur Katedralja e Shën Gjergjit, ndërtesë me rëndësi historike, e cila gjatë fushatave antifetare të vitit 1970 u shkatërrua totalisht. Katedralja Ringjallja e Krishtit karakterizohet nga një ndërtim prej betoni, përbëhet nga tre kate dhe zë një sipërfaqe prej 1800 metra katrorë. Ajo simbolizon rikthimin e praktikave fetare në një vend ku të gjitha fetë ishin ndaluar që nga viti 1986 deri në 1990. Arkitektura Kisha katedrale i përket tipit në formë kryqi me kupolë, disponon katër absida dhe është e rrethuar me hajat. Në dy qoshet perëndimore lartësohen dy kambanore me nga pesë kambana secila. Nga jashtë, katedralja është e veshur me gurë dhe tulla dekorative. Në katin e nëndheshëm ndodhet një kishë, pagëzimorja, salla për veprimtari të ndryshme etj. Kisha katedrale është e pajisur me ikonostas të gdhendur artistikisht në dru. Lidhje të jashtme Intervistë e Atë Vangjel Sotiri Katedralja Ngjallja e Krishtit, Korçë Kisha Katedrale e Shen Gjergjit Shih edhe Xhamia e Iljaz Mirahorit Teqeja e Turanit Hani Manastiri Referime